
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ III-250 в кв. 26 по действащия ПУП – ПРЗ на с. Равнец, общ. Бургас, идентичен на ПИ с идентификатор 61145.501.250 по КККР на с. Равнец, общ. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с  вх. №94-01-15700/10.05.2024 г., подадено от Н. К. К. относно прекратяване на съсобственост в недвижим имот, находящ се в с. Равнец, общ. Бургас, представляващ ПИ с идентификатор 61145.501.250 по КККР на с. Равнец, общ. Бургас, чрез изкупуване на общинската идеална част в имота. 
Заявителят е собственик на 953/987 кв. метра ид. части от ПИ с идентификатор 61145.501.250 по КККР на с. Равнец, общ. Бургас на основание нот. акт за покупко-продажба на недвижим имот №167, том 33, вх. рег. 10865/25.09.2020 г. на Служба по вписванията – Бургас. 
ПИ с идентификатор 61145.501.250 по КККР на с. Равнец, общ. Бургас, одобрени със Заповед №РД-18-876-13.12.2019 г. на Изпълнителен Директор на АГКК, целият с площ 987 кв. м съответства на УПИ III-250, с площ 987 кв. метра в кв. 26 по действащия ПУП-ПРЗ на с. Равнец, общ. Бургас, одобрен със Заповед №599/19.05.1998 г. на Кмета на Община Бургас.
Разглежданият УПИ съответства на част от бивши п-ли V-197 и VI-199, двата в бивш кв. 13 по недействащ план на с. Равнец от 1968 г. 
Видно от издадено Удостоверение с изх. №94-01-9100(1)/29.04.2024 г. на дирекция „Устройство на територията“ при Община Бургас и приложена към него комбинирана скица, е направено обследване на имота по действащ, предходен план, одобрената КК на населеното място и документи за собственост и е констатирано, че 34/987 кв. метра ид. части от УПИ III-250 в кв. 26 по ПУП-ПРЗ на с. Равнец, общ. Бургас, целият с площ 987 кв. м, са общинска собственост. 
Съсобствеността е възникнала по силата на действащия ПУП-ПРЗ на населеното място от 1998 г., като към имота е придадена част от уличната регулация. 
За общинската идеална част в гореописания имот е съставен Акт №10446/20.05.2024 г . за частна общинска собственост..
Общинската идеална част в гореописания имот не отговаря на нормативните изисквания на чл. 19 от Закона за устройство на територията за образуване на самостоятелен урегулиран поземлен имот.
Съсобственият имот не носи приходи на Община Бургас, поради което е целесъобразно да се прекрати съсобствеността чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от Закона за общинската собственост е възложено на независим правоспособен оценител на недвижими имоти, вписан в регистъра на независимите оценители, изготвяне на пазарна оценка на общинските 34/987 кв. метра ид. части от УПИ III-250 в кв. 26 по ПУП-ПРЗ на с. Равнец, общ. Бургас, целият с площ 987 кв. м, която е определена в размер на 940,00 (деветстотин и четиридесет) лева, без ДДС.
Данъчната оценка на посочените общински идеални части е в размер на 208,30 (двеста и осем лв. и тридесет ст.) лева.
Имотът, предмет на продажба не е включен в Програмата за управление и разпореждане с общинска собственост на Община Бургас за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7), поради което същата следва да бъде допълнена. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 11.07.2024 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следните

Р Е Ш Е Н И Я:

1. Допълва годишната Програма за управление и разпореждане с общинска собственост за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с нова точка: имот - частна общинска собственост, представляващ 34/987 кв. метра ид. части от УПИ III-250 в кв. 26 по действащия ПУП-ПРЗ на с. Равнец, общ. Бургас, целият с площ 987 кв. м, съответен на ПИ с идентификатор 61145.501.250 по КККР на с. Равнец, общ. Бургас, с площ 987 кв. м.
2. Да се прекрати съсобствеността между Община Бургас и Н. К. К., с ЕГН  , с постоянен адрес: , чрез продажба на общинските 34/987 (тридесет и четири от деветстотин осемдесет и седем) кв. метра ид. части от УПИ III-250 (три римско за имот с планоснимачен номер двеста и петдесет), целият с площ 987 (деветстотин осемдесет и седем) кв. метра в кв. 26 (двадесет и шест) по ПУП-ПРЗ на с. Равнец, общ. Бургас, отреден "за жилищно строителство", при граници на целия имот: север - УПИ IV-249, изток - УПИ II, юг - улица, запад - улица, с идентификатор 61145.501.250 (шест едно едно четири пет точка пет нула едно точка две пет нула), целият с площ 987 (деветстотин осемдесет и седем) кв. м по одобрената КК с. Равнец, общ. Бургас, при съседи имоти с идентификатори: 61145.501.2018, 61145.501.244, 61145.501.249, 61145.501.2017, за които е съставен Акт №10446/20.05.2024 г. за частна общинска собственост, за сумата 940,00 (деветстотин и четиридесет) лева, без ДДС.

